laion/Wikipedia-Exotic huggingface dataset:
এ কে এম শহীদুল হক

এ কে এম শহীদুল হক বাংলাদেশের একজন সাবেক পুলিশ অফিসার যিনি পুলিশ মহাপরিদর্শক (আইজিপি) ছিলেন। তিনি শরীয়তপুর জেলার নড়িয়া থানাধীন নরকলিকাতা গ্রামের এক মুসলিম পরিবারে জন্ম গ্রহণ করেন। ক্ষমতায় থাকা অবস্থায় বিভিন্ন অপরাধের জন্য তাকে ৪ সেপ্টেম্বর ২০২৪ তারিখে গ্রেফতার করা হয়। শহীদুল হক ১৯৮৪ সালে ঢাকা বিশ্ববিদ্যালয় থেকে সমাজ কল্যাণে এমএসএস ডিগ্রি অর্জন করে একই বিশ্ববিদ্যালয় হতে এলএলবি এবং একটি বেসরকারি বিশ্ববিদ্যালয় হতে এমবিএ ডিগ্রি লাভ করেন। তিনি ১৯৮৪ সালে বাংলাদেশ সিভিল সার্ভিস পরীক্ষার মাধ্যমে ১৯৮৬ সালে সহকারী পুলিশ সুপার হিসেবে বাংলাদেশ পুলিশ বাহিনীতে যোগদান করেন। পুলিশ সুপার হিসেবে তিনি চাঁদপুর, মৌলভীবাজার, চট্টগ্রাম ও সিরাজগঞ্জ জেলায় কার্যভার পালন করেছেন। ডিআইজি হিসেবে পুলিশ হেডকোয়ার্টার্স, রাজশাহী রেঞ্জ এবং চট্টগ্রাম রেঞ্জে দায়িত্ব পালন করেন। তিনি ঢাকা মেট্রোপলিটন পুলিশের একজন পুলিশ কমিশনার হিসেবে দায়িত্ব পালন করা ছাড়াও পুলিশের ভিন্ন ভিন্ন গুরুত্বপূর্ণ পদে অধিষ্ঠিত ছিলেন। বাংলাদেশে কমিউনিটি পুলিশিং এর অন্যতম প্রবর্তক হিসেবে তিনি কমিউনিটি পুলিশিং ধারণাকে জনগণের প্রতি জনপ্রিয় করে তোলেন। কমিউনিটি পুলিশিং এর মাধ্যমে পুলিশ এবং কমিউনিটির মধ্যে সেতুবন্ধন তৈরি করে অংশীদারত্বের ভিত্তিতে অপরাধ দমন ও উদ্‌ঘাটন, জনগনের নিরাপত্তা আইন এবং সমাজের নানা জটিল সমস্যা সমাধানে তিনি কার্যকর পদক্ষেপ নিয়েছেন। ৩১ ডিসেম্বর ২০১৪ সালে পুলিশের মহাপরিদর্শক (আইজিপি) হিসেবে যোগদান করে তিনি ৩১ জানুয়ারি ২০১৮ সাল পর্যন্ত দায়িত্ব পালন করেন। আইজিপি পদে পদোন্নতি লাভের পূর্বে তিনি সচিব পদমর্যাদায় বাংলাদেশ পুলিশের অতিরিক্ত মহাপরিদর্শক (প্রশাসন ও অপারেশন) হিসেবেও কর্মরত ছিলেন। ২০১২ সালে আমেরিকার নিউ জার্সি রাজ্যের মেয়র তাকে কমিউনিটি পুলিশিং কার্যক্রমে অবদানের স্বীকৃতিস্বরূপ আনুষ্ঠানিকভাবে সম্মাননা প্রদান করেন। কর্মজীবনে অসামান্য অবদান ও কৃতিত্বপূর্ণ কাজের স্বীকৃতির জন্য তিনি বাংলাদেশ পুলিশ পদক (বিপিএম) এবং রাষ্ট্রপতি পুলিশ পদক (পিপিএম) এ ভূষিত হয়েছেন। তিনি জাতিসংঘ শান্তিরক্ষা মিশন- কম্বোডিয়া, এঙ্গোলা এবং সুদানে দায়িত্ব পালন করে জাতিসংঘের শান্তি পদকেও ভূষিত হন। এ কে এম শহীদুল হক বিভিন্ন গ্রন্থের রচয়িতা। তার উল্লেখযোগ্য গ্রন্থসমূহের মধ্যে রয়েছে-'Police and Community with Concept of Community Policing’, ‘কমিউনিটি পুলিশিং কি এবং কেন’, ‘বাংলাদেশ পুলিশ সারগ্রন্থ ,' পুলিশ জীবনের স্মতি' Community Policing Concept', Aims and Objectives’ এবং ‘Bangladesh Police Hand Book' ইত্যাদি।[তথ্যসূত্র প্রয়োজন] "Minute-by-minute: Mir Quasem buried in Manikganj"। dhakatribune.com। Dhaka Tribune। ৩ সেপ্টেম্বর ২০১৬। সংগ্রহের তারিখ ২৬ সেপ্টেম্বর ২০১৬।  "Bangladesh announces reward for information on masterminds of Dhaka attacks"। indiatoday.intoday.in। সংগ্রহের তারিখ ২৬ সেপ্টেম্বর ২০১৬।  "পুলিশের তিন শীর্ষ কর্মকর্তার বাড়ি বৃহত্তর ফরিদপুরে"। risingbd.com। রাইজিংবিডি। ৩০ ডিসেম্বর ২০১৪। ১ জানুয়ারি ২০১৫ তারিখে মূল থেকে আর্কাইভ করা।  "সাবেক আইজিপি চৌধুরী আব্দুল্লাহ আল মামুন ও শহীদুল হক গ্রেপ্তার"। প্রথম আলো। ৪ সেপ্টেম্বর ২০২৪।  "Bangladesh Police"। www.police.gov.bd। ১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৬।  "Former Commissioners"। dmp.gov.bd। ২৯ জুলাই ২০১৭ তারিখে মূল থেকে আর্কাইভ করা।  "শহীদুল হক আইজিপি, বেনজীর ডিজি র‌্যাব"। দৈনিক প্রথম আলো।  "নবনিযুক্ত আইজিপি এ কে এম শহীদুল হক"। DMP News। ডিসেম্বর ৩০, ২০১৪। ১৭ মে ২০১৬ তারিখে মূল থেকে আর্কাইভ করা।  নবনিযুক্ত আইজিপি এ কে এম শহীদুল হক নিউজ ইনসাইডে আইজিপি এ কে এম শহীদুল হক - ntvbd.com
নিরুপমা দেবী (সেন)

নিরুপমা দেবী (১৮৯৫ ― ১৯৮৪) ছিলেন কোচবিহার রাজপরিবারের মহারানী, কবি ও গান্ধীবাদী সমাজকর্মী। উত্তরপ্রদেশের হোসেংগাবাদে জন্মগ্রহণ করেন নিরুপমা, পিতা মতিলাল গুপ্ত সিভিল সার্ভেন্ট ছিলেন। মাতার কাছে কাব্য ও সাহিত্যের অনুরাগ প্রাপ্তা নিরুপমা দেবীর বিবাহ হয় কোচবিহার রাজপরিবারে, সেখানে তিনি সচিত্র আকারে 'পরিচারিকা' পত্রিকা বের করেন, যা কোচবিহার জেলার প্রথম সাহিত্য পত্রিকা। ১৯২৩ - ১৯৩১ সেই পত্রিকা সম্পাদনা করেছেন রানী নিরুপমা দেবী। বিশের দশকে শান্তিনিকেতনে পড়াশোনা ও শিক্ষকতা করেছেন তখন থেকেই বাংলা সাহিত্য ও কবিতার প্রতি গভীর অনুরাগ। বিশ্বকবি রবীন্দ্রনাথ ঠাকুরের বেশ কিছু ছোটগল্পের নাট্যরূপ দেন। কোচবিহার রাজবাড়িতে প্রতিভাময়ী নিরুপমা দেবীর সাহিত্যচর্চার মূল্যায়ন হয়নি। নানা কারণে প্রথম স্বামীর সংগে সম্পর্ক ত্যাগ করতে বাধ্য হন তিনি। রবীন্দ্রনাথের তত্বাবধানে তার পূন:বিবাহ হয় স্বাধীনতা সংগ্রামী, গান্ধীবাদী সমাজকর্মী ভূদান আন্দোলনের নেতা শিশিরকুমার সেন এর সাথে। তার রচিত কবিতার সমষ্টি 'ধুপ' (১৩২৫ বংগাব্দ)। অন্যতম গ্রন্থ 'গোধুলি' প্রকাশিত হয় ১৩৩৫ বংগাব্দে। চল্লিশের দশকে মহাত্মা গাঁধীর সান্নিধ্যে আসেন তিনি। স্বামী শিশির সেনের সাথেই গান্ধী অনুপ্রাণিত সর্বোদয় সেবার কাজে আত্মনিয়োগ করেছিলেন। কংগ্রেস সাহিত্য সংঘে যোগদান ১৯৪৩ সালে এবং সংঘ পরিচালিত 'অভ্যুদয়' গীতিনাট্যের কাহিনীসূত্র গানের মালায় ছন্দিত করার দায়িত্ব নেন। ১৯৪২ এর ভারত ছাড়ো আন্দোলনে ডায়মন্ডহারবার খাদি মন্দিরের অধিকাংশ কর্মী কারারুদ্ধ হলে তিনি স্বামীর সাথে এসে সেখানকার মধুসূদনপুর আশ্রমের কাজ চালিয়ে নিয়ে যান। ১৯৪৩ সালের ভয়াবহ দুর্ভিক্ষে ঐ অঞ্চলের দুর্গতদের মধ্যে সেবাকাজ চালান। পরবর্তীকালে নদিয়া জেলার সাহেবনগরে বসবাস করতে থাকেন ও গঠনমূলক কাজের নিমিত্ত কস্তুরবা ট্রেনিং কলেজ, পল্লী অনাথ আশ্রম চালু করেছিলেন। সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান (দ্বিতীয় খন্ড)। কলকাতা: সাহিত্য সংসদ। পৃষ্ঠা ২৬৫–২৬৬। আইএসবিএন 81-85626-65-0।  বংগের মহিলা কবি, যোগেন্দ্র নাথ গুপ্ত (১৯৩০)। শ্রীযুক্তা নিরুপমা দেবী। কলকাতা।
রিচার্ড ডিন অ্যান্ডারসন

অ্যান্ডারসন (১লা জানুয়ারি, ১৯৫০ সালে জন্মগ্রহণ করেন) একজন আমেরিকান অভিনেতা, পরিচালক এবং সুরকার। রিচার্ড ডিন অ্যান্ডারসন (ইংরেজি: Richard Dean Anderson) মিনিয়াপোলিস, মিনেসোটাতে ১৯৫০ সালের ১লা জানুয়ারি জন্মগ্রহণ করেন। তিনি ছিলেন স্টুয়ার্ট অ্যান্ডারসন এবং জুকেলিন কার্টার-এর চার সন্তানের মধ্যে সবার বড়। তিনি মিনেসোটার রোজভ্যালি বড় হন এবং সেখানকার আলেক্সজান্ডার র্যামসি হাই স্কুলে লেখাপড়া করেন। তিনি ছোটবেলায় স্বপ্ন দেখতেন যে, তিনি একজন পেশাদার হকি খেলোয়াড় হবেন কিন্তু তার হাতের বাহু ভেঙ্গে যাবার পর তার এ স্বপ্নটি নষ্ট হয়ে যায়। তিনি ১৯৭৬ সালে একজন অভিনেতা হিসেবে কর্মজীবন শুরু করেন। ম্যাকগাইভার নামক টিভি সিরিয়ালে ম্যাকগাইভার চরিত্রে (একজন সিক্রেট এজেন্ট) অভিনয় করে তিনি দেশ-বিদেশে প্রচুর খ্যাতি অর্জন করেন। এবিসিতে ১৯৮৫-১৯৯২ সাল পর্যন্ত "ম্যাকগাইভার" প্রচারিত হয়। এতে তিনি প্রধান চরিত্রে (অ্যাংগাস ম্যাকগাইভার) হিসেবে অভিনয় করেন। চরিত্রটি হল একজন প্রাক্তন সিক্রেট এজেন্ট যিনি খুবই বুদ্ধিমান ও নানা কৌশলে পারদর্শী। "Richard Dean Anderson"। IMDb।  Richard Dean Anderson Website Richard Dean Anderson Official Twitter
ম্যাকলরেন ৬৫০এস

ম্যাকলরেন ৬৫০এস হল গাড়ি নির্মাতা প্রতিষ্ঠান ম্যাকলরেন কর্তৃক নির্মিত একটি প্রতিযোগিতার গাড়ি। নতুন মডেল হিসাবে ফেব্রুয়ারি ২০১৪ সালে বাজারে অবমুক্ত করার ঘোষণা করা হয়। পূর্বের মডেল এমপি ফোর-১২সি এর অনুকরণে ও ২৫% নতুন অংশের সংযোজনে আনুষ্ঠানিকভাবে ২০১৪ জেনেভা মোটর শোয়ে উন্মোচন করা হয় গাড়িটি। ৬৫০এস মডেলটির কার্বন-ফাইবার পলিমার চ্যাসিস পূর্বের এমপি ফোর-১২সি এর মত । এবং দুটির ইঞ্জিন একই কিন্তু নতুন সংস্করণে কিছু পরিবর্তন আনা হয়েছে। দৈত্ব ক্লাচের মাধ্যমে ইঞ্জিনে উৎপন্ন শক্তি সাত গিয়ারবিশিষ্ট চালিকা ব্যবহার করে তৎক্ষণাৎ চাকায় স্থানান্তরিত হয়। ৬৫০এস মডেলের গারিটি ঘণ্টায় ৩৩৩ কিমি বেগে ছুটতে পারে । এটি ৩.০ সেকেন্ডে প্রতি ঘণ্টায় ১০০ কিমি এবং ৮.৪ সেকেন্ডে প্রতি ঘণ্টায় ২০০ কিমি বেগে ছুটতে পারে। প্রথম ঘোষণা করা হয় ২০১৩ সালে মার্চে, ৬৫০এস স্পাইডার হচ্ছে ৬৫০এস এর আধুনিক সংস্করণ । ইহার ওজন ৪০ কিলোগ্রাম কুপ এর চেয়ে বেশি । কিন্তু এটিতে প্রায় অভিন্ন কর্মক্ষমতা উপলব্ধ করা যায় । এটা ০ থেকে ৩ সেকেন্ডের মধ্যে ঘণ্টায় ৬০ মাইল বেগে ছুটতে পারে এবং এর সর্বোচ্চ গতি ঘণ্টায় ২০৪ মাইল । ম্যাকলরেন ১২সি স্পাইডার এর তুলনায় ইহাতে ২৫% নতুন যন্ত্রাংশ সংযোজন করা হয়েছে । "Mclaren 650S"।  "Motortrend 2015 650S Spyder First Test"।  "McLaren reveals new 650S supercar"। USA Today। ২০১৪-০২-১৭। সংগ্রহের তারিখ ২০১৪-০২-১৯।  "2015 McLaren 650S Performance and Styling"। 2015CarReviews.com। ৮ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৪।  "McLaren 650S specs page on manufacturer's website"। ২৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৬।
কোচি বন্দর কর্তৃপক্ষ

কোচি বন্দর কর্তৃপক্ষ হল কোচি বন্দর এর পরিচালক সংস্থা।এই সংস্থাটি ভারত সরকার এর জাহাজ মন্ত্রকের অধীনস্থ একটি স্বশাসিত সংস্থা।এই কর্তৃপক্ষ কোচি বন্দরের পরিচালনা ও উন্নয়ন মূলক কাছে যুক্ত রয়েছে।কর্তৃপক্ষটি একই সঙ্গে কোচি বন্দর ও বন্দর অধীনস্থ আন্তর্জাতিক কন্টেনার ট্রান্স-শিপমেন্ট টার্মিনাল, কোচি এর পরিচালনা করে।এর সদর দপ্তর বা মুখ্য কার্যালয় কোচি শহরের ই অবস্থিত। "কোচি বন্দর কর্তৃপক্ষ,কেরালা,ভারত"। সংগ্রহের তারিখ ০৪-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
নির্ঝর

নির্ঝর কবি কাজী নজরুল ইসলাম রচিত একটি কাব্যগ্রন্থ। গ্রন্থ রেজিস্ট্রেশনের তালিকায় ১৯৩৯ সালের ২৩ জানুয়ারি গ্রন্থটির প্রকাশকাল চিহ্নিত হয়। এই গ্রন্থে মোট কবিতার সংখ্যা ২৫টি। নজরুল ইসলামের নির্ঝর বইকে অনেক সমালোচকের কাছে একটি ভাগ্যবিড়ম্বিত বই বলে মনে হয়েছে। যার পাণ্ডুলিপি প্রস্তুত হয়েছিল ১৯২৬ সালে। অধিকাংশ রচনা পত্রপত্রিকায় ১৯২৪-২৫-এর মধ্যে প্রকাশিত হয়। নির্ঝর-এর কবিতাসমূহ নজরুলের কাব্যচর্চার হাতেখড়ি-পর্বের হলেও এটি গ্রন্থাকারে প্রকাশিত হয়েছে কবির কাব্যচর্চার প্রায় শেষ পর্যায়ে—১৯৩৯ খ্রিষ্টাব্দের জানুয়ারি মাসে। এ গ্রন্থ প্রকাশে নজরুল-পরবর্তী স্বত্বাধিকারীদের অনীহা বা অবহেলাই প্রধানত কারণ হিসাবে চিহ্নিত। অভিমানী, বাঁশীর ব্যথা, আশায়, সুন্দরী, মুক্তি, চিঠি, আরবি ছন্দের কবিতা, প্রিয়ার দেওয়া শরাব, মানিনী বধূর প্রতি, গান (আজ নূতন করে পড়ল মনে মনের মতনে), গরিবের ব্যথা, তুমি কি গিয়াছ ভুলে, হবে জয়, পূজা-অভিনয়, চাষার গান, জীবনে যাহারা বাঁচিল না, ‘দীওয়ান-ই-হাফিজ’: ৮টি গজল, ‘দীওয়ান-ই-হাফিজ’: ৮টি গজল, ‘দীওয়ান-ই-হাফিজ’: ৮টি গজল, ‘দীওয়ান-ই-হাফিজ’: ৮টি গজল, ‘দীওয়ান-ই-হাফিজ’: ৮টি গজল, ‘দীওয়ান-ই-হাফিজ’: ৮টি গজল, ‘দীওয়ান-ই-হাফিজ’: ৮টি গজল, ‘দীওয়ান-ই-হাফিজ’: ৮টি গজল, নমস্কার। "বেঙ্গল লাইব্রেরি ক্যাটালগ"। ১ম ত্রৈমাসিক খণ্ড (১৯৯৫): ১০৯।  "'নির্ঝর' অজানা কথা"। প্রথম অালো। মে ২৪, ২০১৩। সংগ্রহের তারিখ ৫ ডিসেম্বর ২০১৬। [স্থায়ীভাবে অকার্যকর সংযোগ] কাজী নজরুল ইসলাম প্রবেশদ্বার
রিথভিক ধানজানি

রিথভিক ধানজানি একজন ভারতীয় টেলিভিশন অভিনেতা। তিনি দুইটি চলচ্চিত্রেও কাজ করেন। এছাড়া তিনি নৃত্য বিষয়ক অনুষ্ঠান নাচ বালিয়ে-তে অংশগ্রহণ করেন। (11 October 2013 married)Pavitra Rishta Pair Rithvik, Asha Are Now A Real Life Couple | TV | www.indiatimes.com India Times, accessed 12 October 2013 উইকিমিডিয়া কমন্সে রিথভিক ধানজানি সংক্রান্ত মিডিয়া রয়েছে। ইন্টারনেট মুভি ডেটাবেজে রিথভিক ধানজানি (ইংরেজি) ফেসবুকে রিথভিক ধানজানি প্রবেশদ্বার:  জীবনী বলিউড
গোলাম কাসেম

গোলাম কাসেম (৫ নভেম্বর ১৮৯৪ - ৯ জানুয়ারি ১৯৯৮) ওরফে ড্যাডি বাংলাদেশের তৎকালীন ব্রিটিশ ভারত এবং বর্তমান বাংলাদেশের প্রবীণতম আলোকচিত্রী এবং প্রথম বাঙ্গালী মুসলমান ছোট গল্পকার। গোলাম কাসেম ভারতের জলপাইগুড়িতে জন্মগ্রহণ করেন। তার জন্মের কয়েক ঘণ্টা পরেই মাতার মৃত্যু হয়। তিনি তার খালার কাছে বড় হন। গোলাম কাসেম নিঃসন্তান ছিলেন। তিনি হাওড়া থেকে ১৯১২ সালে ম্যাট্রিক পাশ করেন। হাওড়া রিপন, সিটি ও সেন্ট জেভয়ার্স কলেজ থেকে আই এ পাশ। ১৯১৫ সালে প্রথম বিশ্বযুদ্ধে যোগ দানের কারণে লেখাপড়া সমাপ্ত হয়ে যায় এখানেই। গোলাম কাসেম ১৯১৯ সালে সাব রেজিষ্টার পদে যোগদান করেন। সেখানে তার সর্বশেষ পদবী ছিলো ডেপুটি রেজিষ্ট্রার ভূমি। ফটোগ্রফিতে হাতে খড়ি হয় ১৯১২ সাল। পূর্ব পাকিস্তানে প্রথম ফটোগ্রাফি শিক্ষাপ্রতিষ্ঠান ট্রপিক্যাল ইন্সটিটিউট অব ফটোগ্রাফি ১৯৫১ সালে প্রতাষ্ঠিা করেন। ফটোগ্রাফি শিক্ষা প্রতিষ্ঠানটি মাত্র দু’বছর চালু ছিল। ১৯৬৩ সালে ক্যামেরা রিক্রিয়েশন ক্লাব নামে একটি ফটোগ্রফি সংগঠন প্রতিষ্ঠা করেন। এই ক্লাবটি ইন্দিরা রোডের গোলাম কাশেম ড্যাডির নিজস্ব বাস ভবন থেকে পরিচালিত হত। তাঁকে বলা হয় ফটোগ্রাফির ’ড্যাডি’। তাঁর হাত ধরে পূর্ববঙ্গে ফটোগ্রাফি শিক্ষাচর্চা শুরু হয়। ১৯৬৪ সালে লিখেন ’ক্যামেরা’ নামে ফটোগ্রাফিবিষয়ক গ্রন্থ। ১৯১৫ সালে কলকাতা বিশ্ববিদ্যালয়ের ইনফ্যানট্রি কোরের সদস্য হিসেবে তিনি প্রথম বিশ্বযুদ্ধে অংশগ্রহণ করেন এবং মহাসমরের দুর্লভ স্থিরচিত্র ধারণ করেন। গোলাম কাসেম এর লিখা ছোটগল্প সওগাত পত্রিকায় নিয়মিত প্রকাশিত হতো। তাকে প্রথম বাঙ্গালী মুসলমান ছোট গল্পকার বলা হয়। পরবর্তিতে আলোকচিত্র নিয়ে ব্যস্ত হয়ে পড়ায় ছোটগল্পের আলাদা কোন বই প্রকাশ করতে পারেন নি। তবে ফটোগ্রাফি নিয়ে লিখেছেন একাধিক বই। যার মধ্যে রয়েছে ১৯৭১ সালে প্রকাশিত ক্যামেরা, ১৯৮৬ সালে ক্যামেরা রিক্রিয়েশন ক্লাব কর্তৃক প্রকাশিত এক নজরে ফটোগ্রাফী এবং ২০০২ সালে পাঠশালা দৃক কর্তৃক প্রকাশিত সহজ আলোকচিত্রণ। পাঠক সমাবেশ থেকে সাহাদাত পারভেজের সংগ্রহ, গবেষণা ও সম্পাদনায় প্রকাশিত হয় তিন খণ্ডের ‘ড্যাডিসমগ্র’। সম্মান সূচক ফেলো, বাংলাদেশ ফটোগ্রাফিক সোসাইটি (ফটোগ্রাফি) সম্মান সূচক ইন্ডিয়ান ন্যাশনাল ফটোগ্রাফিক কাউন্সিল অর্জন (ফটোগ্রাফি) নাসিরউদ্দিন স্বর্ণপদক (সাহিত্য) "Photographer :: Golam Kasem Daddy"। drik.net। Drik Picture Agency। [স্থায়ীভাবে অকার্যকর সংযোগ] আমার আত্মজীবনী, নিউজলেটার, বিপিএস। ঢাকা, বাংলাদেশ: বাংলাদেশ ফটোগ্রাফিক সোসাইটি। ডিসেম্বর, ১৯৮৬। পৃষ্ঠা ৮।  এখানে তারিখের মান পরীক্ষা করুন: |তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "মরহূম গোলাম কাসেম ড্যাডি"। ফটোগ্রাফি, (রজত জয়ন্তী): ৬। জানুয়ারি, ২০০২।  এখানে তারিখের মান পরীক্ষা করুন: |তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) গোলাম কাসেম, দৃক পিকচার এজেন্সি[স্থায়ীভাবে অকার্যকর সংযোগ]
মীর মদন

মীর মদন (মৃত্যু: ২৩ জুন ১৭৫৭) ছিলেন বাংলার শেষ স্বাধীন নবাব সিরাজউদ্দৌলার একজন গোলন্দাজ সেনাপতি। মীর মদন প্রথমে হোসেন কুলি খানের ভ্রাতুষ্পুত্র হাসানউদ্দিন খানের অধীনে ঢাকায় কাজ করতেন। তার বিশ্বস্ততা ও কর্মতৎপরতার খবর পেয়ে তরুণ নবাব সিরাজ মীর মদনকে মুর্শিদাবাদে এনে সেনাপতির আসন দেন। তিনি বখশী মীর মদন নামে পরিচিত ছিলেন। পলাশীর আমবাগানে মীর মদন ও মোহন লাল এই দুই সেনাপতি নবাব সিরাজউদ্দৌলার পক্ষে আমৃত্যু লড়াই করেন। ১৭৫৭ সালের ২৩ জুন পলাশীর প্রান্তরে অন্য বিশ্বাসঘাতক সেনাপতিরা নিশ্চেষ্ট থাকলেও মীর মদন ইংরেজ বাহিনীকে আক্রমণ করেন। তার প্রবল আক্রমণে টিকতে না পেরে ইংরেজ সেনাপতি রবার্ট ক্লাইভ তার সেনাবাহিনী নিয়ে আমবাগানে আশ্রয় নেন। মীর জাফর, ইয়ার লুৎফ খান, রায় দুর্লভ প্রমুখ নিস্পৃহ থাকলেও মীর মদনের গোলন্দাজ বাহিনীর প্রতাপে ইংরেজ বাহিনী ছত্রভঙ্গ হয়ে যায়। দুপুরের দিকে হঠাৎ বৃষ্টি নামলে নবাব বাহিনীর গোলাবারুদ ভিজে যায়। তবুও সাহসী মীর মদন এবং অপর সেনাপতি মোহন লাল ইংরেজদের সাথে লড়াই চালিয়ে যাওয়ার পক্ষপাতী ছিলেন। কিন্তু প্রধান সেনাপতি মীর জাফর সিরাজকে বোঝান যুদ্ধ বন্ধ রাখতে। যুদ্ধ চলাকালীন গোলার আঘাতে মীর মদন মৃত্যুবরণ করেন। জানা যায়, মীর মদনের অনুগত কিছু সৈনিক তার মৃতদেহকে গোপনে মুর্শিদাবাদের রেজিনগরের নিকটে ভাগীরথী নদী তীরবর্তী ফরিদপুর গ্রামে কবর দেন। এখনও ফরিদপুরে ফরিদ খানের সমাধির পাশে অবহেলায় সমাধিস্থ আছেন পলাশীর যুদ্ধের অন্যতম বীর মীর মদন। এছাড়াও পলাশীর স্মৃতিসৌধের নিকট চাষজমির ভেতরে তিনটি অনুচ্চ স্মারক আছে, যা মীর মদন, নৌবে সিং হাজারী এবং বাহাদুর খানের স্মৃতিতে প্রোথিত। মোহনলাল পলাশীর যুদ্ধ পলাশী মনুমেন্ট সংসদ বাঙালি চরিতাভিধান, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। মীরমদন। কলকাতা: সাহিত্য সংসদ। পৃষ্ঠা ৪১৭। আইএসবিএন 81-85626-65-0।  সৌমেন জানা (২০২২)। ছায়ামানব। কলকাতা: বইচই পাবলিকেশন।  রজতকান্ত রায় (১৯৯৪)। পলাশীর ষড়যন্ত্র ও সেকালের সমাজ। কলকাতা: আনন্দ পাবলিশার্স।  ঐতিহাসিক মুর্শিদাবাদ। "মীরমদনের সমাধিক্ষেত্র"। সংগ্রহের তারিখ 5.12.16।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] ভারতের ইতিহাস, অতুলচন্দ্র রায় (১৯৯৬)। বাংলায় ইংরাজশক্তির অভ্যুত্থান। কলকাতা: প্রান্তিক। পৃষ্ঠা ২৩৪।
আসাম রাজ্যিয় বিদ্যুৎ পরিষদ

আসাম রাজ্যিয় বিদ্যুৎ পরিষদ (ইংরেজি: Assam State Electricity Board সংক্ষেপে (ASEB)) হচ্ছে আসাম-এর বিদ্যুৎ নিয়ন্ত্ৰণের জন্য গঠিত একটি রাজ্যিয় পরিষদ। এই পরিষদে এর অধীনস্থ কোম্পানী; আসাম পাওয়ার জেনারেশন কোম্পানি, আসাম পাওয়ার ডিস্ট্রিবিউশন কোম্পানি, এবং আসাম ইলেক্ট্রিসিটি গ্রিড কোম্পানি লিমিটেডের সাথে আসামের বিদ্যুৎ উৎপাদন, সরবরাহ এবং বিতরণের কাজসমূহ পরিচালনা করে। কেন্দ্ৰীয় সরকারের অধীনে নর্থ ইস্টার্ন ইলেক্ট্রিক পাওয়ার কর্পোরেশন (NEEPCO) এবং পাওয়ার গ্রিড কর্পোরেশন অব ইন্ডিয়া লিমিটেড (PGCIL) যৌথভাবে বিদ্যুৎ উৎপাদন এবং বিদ্যুৎ সরবরাহের ক্ষেত্রে পরিষদের সাথে পরিপূরক ভূমিকা পালন করে। বিদ্যুৎ অধিনিয়ম ১৯৪৮-র অধীনে ১৯৫৮ সালে আসাম রাজ্যিয় বিদ্যুৎ পরিষদ প্ৰতিষ্ঠা করা হয়। ১৯৭২ সালে মেঘালয় এবং মিজোরাম আসামের থেকে পৃথক রাজ্য হিসেবে ঘোষিত হওয়ায় ১৯৭৫ সালে এই পরিষদটি পুনৰ্গঠন করা হয়। Power Department, Government of Assam - https://web.archive.org/web/20140227114901/http://assamgovt.nic.in/departments/electricity_dept.asp http://www.emt-india.net
ফ্রাঙ্কলিন রোজ

ফ্রাঙ্কলিন আলবার্ট রোজ (ইংরেজি: Franklyn Rose; জন্ম: ১ ফেব্রুয়ারি, ১৯৭২) সেন্ট অ্যানের চকি হিল এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট বোলার ছিলেন ‘ফ্রাঙ্কি’, ‘রোজি’ ডাকনামে পরিচিত ফ্রাঙ্কলিন রোজ। অভিষেক টেস্টের প্রথম ইনিংসে ৬/১০০ লাভে সক্ষমতা দেখান। কিন্তু পরবর্তী টেস্টগুলোয় তার বোলিংয়ের ধার ক্রমশঃই কমতে থাকে। কেবলমাত্র ডারবানে স্বাগতিক দক্ষিণ আফ্রিকার বিপক্ষে ৭/৮৪ পেয়েছিলেন যা তার খেলোয়াড়ী জীবনের সেরা বোলিং পরিসংখ্যান ছিল। তার ফুল লেন্থের আউট সুইঙ্গার বলগুলোয় বেশ দর্শনীয় ছিল। ব্যাট হাতেও পারদর্শিতা দেখিয়েছেন তিনি। ১৯৯৯-২০০০ মৌসুমে কিংস্টনে সফরকারী জিম্বাবুয়ের বিপক্ষে ক্যাবল এন্ড ওয়ারল্যাস সিরিজে ৬৯ রান তুলে খেলার মোড় ঘুরাতে প্রভূতঃ সহযোগিতা করেন। ৮ম উইকেটে জিমি অ্যাডামসের সাথে ১৪৮ রান তুলে নতুন রেকর্ড স্থাপন করেন। রোজ ম্যান অব দ্য সিরিজ নির্বাচিত হন। ২৮ বছর বয়সে দল থেকে বাদ পড়েন। তার চূড়ান্ত টেস্টে বোলিং গড় ছিল ৩০.৮৮ যা তার প্রজন্মের এক দশক পর আসা কেমার রোচের চেয়ে সর্বনিম্ন ছিল। ২০০৪ সালে ইংল্যান্ডের ল্যাশিংস ক্রিকেট ক্লাবের সদস্যরূপে অন্তর্ভুক্ত হন। স্থানীয়, জাতীয় বা আন্তর্জাতিক পর্যায়ে সর্বদাই বিতর্কিত চরিত্রের অধিকারী ছিলেন। ল্যাশিংসের সভাপতি ডেভিড ফোবের সাথে বাক-বিতণ্ডায় লিপ্ত হন। অস্ট্রেলিয়ার সিডনিসহ মার্কিন যুক্তরাষ্ট্রের প্রো ক্রিকেট লীগের শিকাগো টর্নেডোজের প্রতিনিধিত্ব করেন। ২০১৬ সাল পর্যন্ত তিনি অকল্যান্ডে অবস্থান করছিলেন। তন্মধ্যে ২০১১-১২ মৌসুমে অকল্যান্ডের উত্তর উপকূলে প্রতিষ্ঠিত বার্কেনহেড সিটি ক্রিকেট ক্লাবের খেলোয়াড়ী ও কোচের দায়িত্ব পালন করেছিলেন। মার্চ, ২০১২ সাল পর্যন্ত নিউজিল্যান্ডে তার ওয়ার্ক ভিসার মেয়াদ অতিক্রান্ত হয়। এপ্রিল, ২০১৬ সাল পর্যন্ত সেখানে অবস্থান করে জ্যামাইকায় ফিরে আসেন। ২০১৪ সালের প্রত্যাবর্তন আদেশ পান। এর পাঁচ সপ্তাহ পূর্বে মাউন্ট এডেন কারাগারে ঠাঁই হয় তার। "1st Test: West Indies v India at Kingston, Mar 6–10, 1997"। espncricinfo। সংগ্রহের তারিখ ১৩ ডিসেম্বর ২০১১।  http://www.stuff.co.nz/sport/cricket/80963450/west-indies-cricketer-says-nz-is-not-safe-for-black-cricketers http://www.stuff.co.nz/sport/cricket/78844480/Depressed-ex-Windies-cricketer-deported-after-attempt-to-stay-in-NZ-fails মারভিন ডিলন ওয়েস্ট ইন্ডিজ ক্রিকেট দল টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা ইএসপিএনক্রিকইনফোতে ফ্রাঙ্কলিন রোজ (ইংরেজি) ক্রিকেটআর্কাইভে ফ্রাঙ্কলিন রোজ (সদস্যতা প্রয়োজনীয়) (ইংরেজি)
বনলতা দাশগুপ্ত

বনলতা দাশগুপ্ত (ফেব্রুয়ারি, ১৯১৫ - ১ জুলাই ১৯৩৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। বনলতা দাশগুপ্ত ১৯১৫ সালে ঢাকা জেলার বিক্রমপুরে জন্মগ্রহণ করেন। তার পিতার নাম হেমচন্দ্র দাশগুপ্ত ও মাতার নাম নির্মলাসুন্দরী দাশগুপ্ত। ছোটবেলায় তিনি হাঁপানি রোগে আক্রান্ত। হন। বহু চিকিৎসায়ও তা আরোগ্য হয় নি। তার ১১-১২ বছর বয়সের সময় নাইডু নামে শরীরচর্চাবিদ তাকে হাঁপানির প্রতিষেধক হিসাবে ব্যয়ামের একটি বিশেষ প্রণালী শিখিয়ে দেন।। বিদ্যালয়ে পাঠরত অবস্থাতেই বনলতা দাশগুপ্ত স্বদেশী আন্দোলনের প্রতি আকৃষ্ট হন। বিদেশি বস্ত্র বর্জনের জন্য‌ তার সহপাঠী অন্য ছাত্রীদের কাছে আবেদন জানান। ছোটবেলা থেকেই বিপ্লবীদলে যোগদান করেন বনলতা। ১৯৩০ সালে বনলতার দলের বেশি ভাগ সদস্যই পুলিশের হাতে ধরা পড়ে। ফলে দলটা ভেঙে যায়। লেখাপড়া ছাড়াও মোটরগাড়ি ও পিস্তল চালাতে পারতেন বনলতা। কলেজ হোস্টেলে থাকাকালীন রিভলবার রাখার জন্য তাকে গ্রেপ্তার করা হয়। তারপরে লালবাজার লকআপে তাকে রেখে তিন দিন ধরে উপর অমানুষিক অত্যাচার চালানো হয়। এরপর প্রেসিডেন্সি জেলের অন্ধকার লকআপে একমাস রেখে দেওয়া হয়। তিনি কিছুদিন হিজলি বন্দি নিবাসে বন্দি ছিলেন। মাত্র একুশ বছর বয়সে ১ জুলাই ১৯৩৬ সালে মারা যান বনলতা দাশগুপ্ত। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৬০-১৬২। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য) পতি, ভাস্করব্রত (২২ ডিসেম্বর ২০১৬)। "দেশের প্রথম মহিলা জেল এখন আই আই টি'র গুদামঘর!"। গণশক্তি ডট কম। কলকাতা। ২০২২-০২-১৬ তারিখে মূল থেকে আর্কাইভ করা। সংগ্রহের তারিখ ২০১৬-১২-২২।
ভানুবিল কৃষক প্রজা আন্দোলন

দুশো বছরের ব্রিটিশ অপশাসন, দমন পীড়নের দীর্ঘ ইতিহাস এবং জমিদারের শোষণ ও নির্যাতনের বিরোদ্ধে এ আন্দোলন। এর থেকে মুক্তির ইতিহাস হল ভানুবিল (মৌজা) কৃষক প্রজা আন্দোলন। ভানুবিল মৌজার মোট জনসংখ্যা ছিল নয় হাজার এবং মোট ভূমির পরিমান ছিল পনেরো হাজার একর। ঘটনার শুরু পৃত্থিমপাশার নবাব আলী আমজাদ খাঁ এর সময়। আর বিস্ফোরণ তার ছেলে নবাব আলী হায়দার খাঁ এর সময়। তখন জমিদারের নায়েব রাজবিহারী দাস ভানুবিল মৌজায় খাজনা উত্তোলন করতেন। অসৎ নায়েব প্রজাদের নিকট থেকে খাজনা নিয়ে কোন রশিদ প্রদান করতেন না। সরল কৃষকরা ভাবতো তাদের প্রদত্ত খাজনা সরাসরি হিসাব বহিতে উঠানো হবে। পরবর্তীতে বকেয়া খাজনা প্রদানের জন্য সমন জারি হলে তারা বুঝতে পারে তারা প্রতারিত হয়েছে। নায়েবের এ প্রতারণার বিরোদ্ধে সংঘটিত প্রতিবাদের ফল হচ্ছে ভানুবিল (মৌজা) কৃষক প্রজা আন্দোলন। এ আন্দোলনে নেতৃত্বে ছিলেন পঞ্চানন শর্মা, বৈকুণ্ঠনাথ শর্মা,রূপচান সিংহ, গিরীন্দ্র সিংহ,কাশেম আলী এবং মহিলা নেত্রী লীলাবতী ও যোবেদা খাতুন প্রমুখ। ১৯৩২ সালের অগ্রহায়ণ মাসে আড়াই হাজার সৈন্য এবং ১০টি হাতি নিয়ে ভানুবিল মৌজায় মানুষ মারার তান্ডবলীলায় নেমেছিল তৎকালীন সাম্রাজ্যবাদের দালাল পৃত্থিমপাশার জমিদার। এতে তছনছ হয়ে যায় ভানুবিল মৌজা। জমিদারের বিরুদ্ধে ক্ষেপে উঠে বিদ্রোহী প্রজারা। ভানুবিল (মৌজা) কৃষক প্রজা আন্দোলনের রেশ পুরো উপমহাদেশ ছেড়ে ইউরোপেও প্রভাব ফেলেছিল। এর পরে এসেছিল আরেক রাজনৈতিক চেতনা - সামন্ত সমাজ ভেঙ্গে পুজিঁবাদী সমাজ গড়ে উঠে। দ্বিতীয় বিশ্বযুদ্ধের প্রাক্ষালে পাস করা হয় সিলেট প্রজাস্বত্ত্ব আইন। এতে ক্ষেপে উঠে বিদ্রোহীরা। ১৭৮৯ সালের ফরাসী বিপ্লবের ভেতর দিয়ে পুজিঁবাদি সমাজের যে করাল গ্রাস নেমেছিল পৃথিবীতে তার প্রভাব পড়ে মণিপুরী সমাজেও। সাম্য, মৈত্রী এবং স্বাধীনতার আদর্শে জ্বলে উঠে প্রজা, শ্রমিক মালিক। পৃথিবীতে শাসনের রুপরেখা পাল্টে যায়। সভ্যতার ইতিহাসে আসে আচানক এক পরিবর্তন। ভানুবিল (মৌজা) কৃষকপ্রজা আন্দোলন কমলগঞ্জের আদমপুরের ভানুবিল মৌজায় সংঘটিত একটি ঐতিহাসিক ঘটনা। বাংলা ১৩০৭ বঙ্গাব্দে এটি ঘটে। যা বাংলাদেশর কমলগঞ্জ থানার ভানুবিল মৌজার মণিপুরী প্রজাদের ব্রিটিশ এবং তাদের জমিদারদের বিরুদ্ধে লড়াইয়ের এক অবিস্মরণীয় ইতিহাস। মৌলভীবাজার জেলার জনজীবন/ অধ্যক্ষ রসময় মোহান্ত, ১৯৮৬, পৃষ্ঠা ৮৭ আরণ্য জনপদে/ আবদুস সাত্তার, পৃষ্ঠা ২৯৭ মণিপুরী জাতিসত্তা বিতর্ক: একটি নিরপেক্ষ পাঠ / অসীম কুমার সিংহ, ২০০ রিপোর্ট: জাতীয় আদিবাসী গোলটেবিল বৈঠক / ডিসেম্বর ১৮-২০,১৯৯৭ ঢাকা, পৃষ্ঠা ৩২ পুর্ব্ববঙ্গ ও আসাম/ শ্রী কৃষ্ণমোহন ধর, ১৯০৯ , পৃষ্ঠা ১০৬-১০৭ নানকার বিদ্রোহ / অজয় ভট্টাচার্য ,১৯৭৭ উত্তর ভানুবিল কৃষক প্রজা আন্দোলন বারোহ বিষ্ণুপ্রিয়া মণিপুরী সমাজ / অধ্যাপক রণজিত সিংহ, ১৯৮৫ মণিপুরি মুসলমানদের ইতিবৃত্ত / হাজী মো.আব্দুস সামাদ ২০১৭, পৃষ্ঠা ১২২-১২৫
লম্বালেজি পদ্মমামনি

লম্বালেজি পদ্মমামনি বা পদ্মমামনি বা প্রজাপতি (বৈজ্ঞানিক নাম:Gymnura poecilura) (ইংরেজি: Longtail butterfly ray) হচ্ছে Gymnuridae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত। বাংলাদেশের মাছের তালিকা {{{assessors}}} (2005). Gymnura poecilura. 2008 IUCN Red List of Threatened Species. IUCN 2008. Retrieved on November 22, 2008. বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৫
মানব মুখ

মানব শারীরবিদ্যায় মুখ হল পরিপাক নালির প্রথম অংশ, যা খাদ্য এবং লালারস গ্রহণ করে। মৌখিক শ্লেষ্মাস্তর হল মুখের ভিতরের দিকে আবৃত মিউকাস এপিথেলিয়াম জাতীয় পর্দা। পৌষ্টিকতন্ত্রের প্রথম অংশ হওয়া ছাড়াও মানব মুখের অন্যতম প্রধান কাজ হল যোগাযোগ বা কথোপকথনে সাহায্য করা। যদিও স্বরের মূল উৎপত্তি হয় গলা থেকে, কিন্তু মানব ভাষার অর্থপূর্ণ ধ্বনি সৃষ্টি করতে মুখের অন্তর্গত জিহ্বা, ঠোঁট ও চোয়াল অত্যন্ত আবশ্যক উপাদান। মুখের দুটি অংশ– ভেস্টিবিউল এবং মুখবিবর। ভেজা মুখটি সাধারণত মিউকাস পর্দা বেষ্টিত হয় আর এতে দাঁত থাকে। ঠোঁট বা ওষ্ঠ হল এমন অংশ, যেখানে মিউকাস পর্দা ত্বকে পরিণত হয় এবং সারা শরীরকে আবৃত করে। মুখ দুটি অংশে বিভক্ত― ভেস্টিবিউল এবং মুখগহ্বর। ভেস্টিবিউল দাঁত, ঠোঁট ও চোয়াল নিয়ে গঠিত। মুখগহ্বরের চারিদিকে ও সামনে ঘিরে থাকে দাঁত-সহ ভেস্টিবিউল এবং পিছনে থাকে গলবিল। মুখবিবরের ছাদ শক্ত তালু ও নরম তালু নিয়ে গঠিত এবং নিচের অংশ মাইলোহ্যয়েড পেশি দ্বারা গঠিত, যার ওপরে জিহ্বা থাকে। জিভের দু'পাশ ও ওপরের তল থেকে মাড়ি পর্যন্ত মিউকাস পর্দা বেষ্টন করে থাকে। মিউকাস পর্দা সাবম্যাক্সিলারি এবং সাবলিঙ্গুয়াল লালাগ্রন্থির লালাক্ষরণ গ্রহণ করে।
ক্রিশ্চিয়ান কলসন

ক্রিশ্চিয়ান কলসন (জন্মঃ ১৫ সেপ্টেম্বর ১৯৬৮) একজন ব্রিটিশ চলচ্চিত্র প্রযোজক। ২০০৮ সালে প্রযোজিত চলচ্চিত্র স্লামডগ মিলিয়নিয়ারের জন্যে তিনি অনেক পরিচিত হন। চলচ্চিত্রটি তাকে এনে দিয়েছে অসংখ্য পুরস্কার যেমন — শ্রেষ্ঠ চলচ্চিত্রের জন্যে একাডেমি পুরস্কার, গোল্ডেন গ্লোব পুরস্কার এবং বাফটা পুরস্কার। দ্য ডিসেন্ট (২০০৫) সেপারেট লাইস (২০০৫) ইডেন লেক (২০০৮) স্লামডগ মিলিয়নিয়ার (২০০৮) দ্য ডিসেন্ট পার্ট টু (২০০৯) সেঞ্চুরিয়ান (২০১০) ১২৭ আওয়ারস (২০১০) ট্র্যান্স (২০১৩) সেলমা (২০১৪) স্টিভ জবস (২০১৫) ট্রেনস্পটিং ২ (২০১৭) "Full Cast & Crew"।  "TODAY.com Oscars 2009"।  ইন্টারনেট মুভি ডেটাবেজে ক্রিশ্চিয়ান কলসন (ইংরেজি)